Čim sam se pokušala otrgnuti od njega,
ščepao me za vrat
i jako ga stisnuo.
Obamrla sam od straha.
UPRAVA ZA ZATVORSKI SUSTAV DRŽAVE MISSOURI
Znala sam da je moguć samo jedan kraj.
A…
nisam bila spremna dopustiti da na kraju ja umrem.
SVAKE GODINE U SJEDINJENIM DRŽAVAMA
ZBOG UBOJSTVA OSUDE VIŠE OD 8000 LJUDI
MEĐU NJIMA IMA MANJE OD 12 % ŽENA
Znala sam da moram…
Da se moram oduprijeti.
OVO JE PRIČA ZATVORENICE BROJ 1335965
NETFLIXOVA SERIJA
MAJČINA LJUBAV
POSJED DRŽAVNE KAZNIONICE, ULAZ ZABRANJEN
KAZNIONICA CHILLICOTHE U MISSOURIJU
JEMA DONAHUE VATRENIM JE ORUŽJEM UBILA MUŽA JAVONA DONAHUEA 2017.
NA SUĐENJU JE IZJAVILA
DA SE NE OSJEĆA KRIVOM ZA UBOJSTVO U AFEKTU
Moji roditelji uvijek su bili jako brižni.
Sjećam se kako je moj tata znao mamu ujutro u kuhinji poljubiti za dobro jutro.
To sam i ja željela.
Ja sam Jema Donahue.
Osuđena sam na deset godina zatvorske kazne.
Rođena sam u Berlinu u Njemačkoj.
Otac mi je bio u vojsci.
Ja sam bila najmlađe dijete.
Kažu da su najmlađa djeca razmažena, ali u mojoj obitelji nije bilo tako.
Ništa mi nisu tolerirali. Dobila bih kaznu i prije nego što sam nešto skrivila.
Nismo imali prijatelje jer smo se svakih pet godina selili.
Zato smo se voljeli i držali zajedno kao obitelj.
JEMINA SE OBITELJ 1990. VRATILA U SJEDINJENE DRŽAVE,
PRVO U MISSISSIPPI, A ONDA SU SE SKRASILI U MISSOURIJU
Od drugog do šestog razreda školovala sam se kod kuće.
Majka je onda odlučila brata i mene upisati u državnu školu.
Ta su djeca bila puno naprednija od mene.
Jednostavno su znali više o svijetu u kojem žive.
A ja sam imala osjećaj da su nas čuvali pod staklenim zvonom.
Posljednja godina u osnovnoj školi bila mi je jako teška.
KAD JE JEMA IMALA 13 GODINA,
SEKSUALNO JU JE NAPAO MUŠKARAC U DVADESETIMA
Nakon napada preklinjala sam mamu da ne zove policiju
zato što sam se htjela ponašati
kao da se ništa nije dogodilo.
Obećala mi je da neće, ali ipak ih je nazvala.
POLICIJA
Sjećam se da su u policiji moju mamu pokušali nagovoriti
da ne podnese prijavu.
Ali naravno, moja je majka bila zaštitnički nastrojena.
Odbila je to i nije odustala.
JEMIN NAPADAČ NAPOSLJETKU JE OSUĐEN NA 120 DANA ZATVORSKE KAZNE
POJEDINOSTI O NAPADU, MEĐUTIM, USKORO SU IZAŠLE U JAVNOST
Bila sam izložena vršnjačkom nasilju.
Morala sam se ispisati iz te škole.
Majku okrivljujem
za mnogo toga što mi se dogodilo u pubertetu.
Neprestano me štitila.
Nisam smjela imati prijatelje.
Moja je mama svakog provjeravala.
I zato sam često bila kod kuće.
U ČETVRTOM RAZREDU SREDNJE ŠKOLE JENA JE SA 16 GODINA OSTALA TRUDNA
Svi oko mene govorili su mi da sam si upropastila život.
A kad sam rodila sina
i pogledala mu u oči,
znala sam
da nema toga na ovom svijetu što ne bih učinila za svoju djecu.
KAD JE SIN BENJAMIN IMAO TRI GODINE, JEMA JE RODILA KĆER CARMELLU
Ništa se ne može mjeriti
s time kad poslije napornog dana dođeš kući
i uđeš na vrata,
a tvoja djeca dotrče i bace ti se u zagrljaj.
Samo malo.
JEMA JE 2007. BILA NEUDANA
I SA SVOJE DVOJE DJECE PRESELILA SE U WARRENSBURG U MISSOURIJU
DOK JE POHAĐALA KOLEDŽ, UPOZNALA JE JAVONA DONAHUEA
Upoznao nas je zajednički prijatelj.
Javon je bio u zatvoru.
Trebao je izaći nakon odslužene kazne.
Isti taj zajednički prijatelj zamolio me
da Javonu dopustim da se prijavi na moju adresu.
Pristala sam.
Sjećam se da me njegovo djetinjstvo jako zanimalo
zato što je bilo potpuno drukčije od moga.
Svuda se potucao.
Meni je to bilo nepoznato,
gotovo tragično.
Bio je osuđen na zatvorsku kaznu
zbog proizvodnje i raspačavanja droge.
Ali ja sam vjerovala da se rehabilitirao
i da je okrenuo novi list.
Dakle, od samog početka osjećala sam…
tu želju i potrebu da ga zaštitim.
Nikad nismo zapravo odlučili da ćemo biti u vezi.
To se jednostavno dogodilo.
Pohađala sam nastavu na Sveučilištu Central Missouri.
A on je bio kod kuće s djecom.
Meni je bezgranično puno značilo
što mu mogu povjeriti svoju djecu.
ČETIRI MJESECA NAKON ŠTO SU POČELI VEZU,
POLICIJA IM JE DOŠLA U KUĆU S NALOGOM ZA PRETRES
Tom prilikom policajac mi je rekao
da je Javon poznati diler cracka u tom okrugu.
A meni su se oduzele noge
zato što nikad prije ništa slično nisam ni čula ni vidjela.
To je bilo prvi put
da mi je sinulo
da se iza mojih leđa možda događa nešto
u što ja nisam bila upućena.
Bila sam bijesna na Javona.
Rekla sam mu: „Moraš ići, pusti nas na miru.“
A on me zgrabio za vrat i jako ga stisnuo.
Gušio me.
Sjećam se da nisam mogla disati i da sam obamrla od straha.
A on mi je rekao: „Nikad ti mene nećeš ostaviti.
Ostavit ćeš me samo ako te ja ubijem, kravo.“
Sjećam se da sam mu rekla: „Ja te volim.
Zašto si takav prema meni?“
A on mi je odgovorio: „Strah traje dulje od ljubavi.“
Kao da nipošto nije htio čuti
da ga volim.
JEMA JE OSTALA S JAVONOM,
A 2011. PRISTALA SE UDATI ZA NJEGA I PRESELITI U PENNSYLVANIJU
Govorila sam sebi, ako mu uspijem pomoći ili ga udaljiti iz dilerske sredine,
naš će brak biti bolji.
Ali Javon me nastavio zlostavljati i u braku.
Odmah sam shvatila
da što se manje opirem dok me on guši,
to ću se brže onesvijestiti.
I onda bi mi bilo lakše.
Stvarno mislim
da me Javon volio.
Ali to mi nije znao pokazati nikako drukčije osim nasiljem.
To je bila…
noćna mora.
Ali upravo su nam zato lijepi trenuci bili toliko lijepi.
Takva su razdoblja bila jako rijetka
i bila su dragocjena.
JEMA JE NAPOKON OSTAVILA JAVONA POSLIJE PET GODINA BRAKA
S DJECOM SE VRATILA K RODITELJIMA U MISSOURI
ALI JAVON JE DOŠAO ZA NJOM
I NAGOVORIO JE DA NASTAVE VEZU
Nikomu nisam htjela reći koliko je stanje zapravo loše.
Tajila sam to i trudila se da mu udovoljim.
Ali onda se on zbližio sa starim prijateljima i ponovno se počeo drogirati.
Bilo je nepodnošljivo.
Zaključao me u sobu.
Tukao me remenom.
Držao mi je nož i odvijač pod vratom dok me silovao.
Govorio mi je:
„Sve ću pobiti, nemam što izgubiti.“
Vjerovala sam mu.
Bila sam svjesna
da se nešto mora promijeniti.
Nisam to više bila samo ja, nije samo meni nanosio zlo. Prijetio je svima.
U OŽUJKU 2017. JEMI JE MAJKA POMOGLA
DA PRIVREMENIM SUDSKIM NALOGOM JAVONU ZABRANI PRIBLIŽAVANJE
TIM JE NALOGOM JAVONU BIO ZABRANJEN
BILO KAKAV KONTAKT S JEMOM ILI NJEZINOM OBITELJI
I tako je svanuo Veliki petak.
To je bilo 14. travnja 2017.
Sjećam se da sam bila jako usplahirena
zato što je to bilo prvi put otkako je njemu zabranjeno približavanje,
da u kući ostajem sama.
BLAGOSLOVI OVU KUHINJU
Sišla sam u prizemlje.
A kad sam otvorila vrata dnevne sobe…
ugledala sam Javona.
Bacio se na mene, zgrabio me za grlo.
Počeo me vući uza stube…
za vrat.
Nema ništa strašnije od toga kad znaš…
da je tvoj život u tuđim rukama.
Počeo je pregledavati prozore i vrata
da vidi jesu li zaključani.
Vratio se u prizemlje.
A onda,
začula sam kako me doziva.
I sišla sam u prizemlje.
A kad sam ušla u spavaću sobu,
on je držao pištolj.
Pritisnuo je okidač.
A pištolj nije opalio.
Razljutio se što se pištolj zaglavio
pa me njime udario po glavi.
A kad me udario,
pištolj je pao na pod.
Podigla sam ga i sjećam se
da sam ga uperila u njega i…
Rekla sam mu: „Odlazi. Gubi se.“
Nije htio.
Zakoračio je,
a kad je krenuo prema meni, pritisnula sam okidač.
Pogodila sam ga tu, u lijevo rame.
Vrisnuo je.
„Pogodila si me!“
Opet je nasrnuo na mene, zgrabio me za zapešća.
Ovako mi je podigao ruke.
Držao je oba moja zapešća.
Ja sam opet pritisnula okidač.
Bacakao me naokolo i tresnuo me na pod.
Uto sam ja ponovno stisnula okidač.
Kad je pao na mene,
dok smo se rušili na pod,
rekao je: „Zajebi ti to, mi ćemo zajedno umrijeti, kravo.“
Položio je glavu tik do moje
i dohvatio dršku pištolja.
Usmjerio ga je prema lijevom uhu.
A ja sam zakvačila prst da mi drška ne izmakne
i stisnula okidač.
I…
Sjećam se tog posljednjeg pucnja.
Osjećala sam njegovu težinu na sebi.
Sve mi se zacrnilo.
Nisam bila svjesna da žmirim.
Mislila sam da je sve crno jer sam mrtva.
Mislila sam…
A onda,
nekako sam ispuzala ispod njega i tad sam shvatila:
„Dobro, gotovo je. Nisam mrtva.“
Moja mama došla je s posla.
A telefon je zazvonio.
Na prikazu broja pisalo je okrug Johnson.
Ne sjećam se da sam nazvala hitne službe, ali jesam.
Njoj sam dala telefon.
Odmahivala sam glavom: „Ne.“
Rekla sam: „Molim te.“
U tom sam trenutku osjećala
da ću svoju obitelj i djecu najbolje zaštititi
ako ne…
Ako nikomu ne kažem.
Moja se mama javila.
Rekla je da smo pogriješile. „Nismo vas htjele nazvati.“
Onda joj je dispečer rekao:
„Ipak ćemo vam nekoga poslati.“
Izašla sam i sjela van
i čekala policiju.
Sjećam se da je mama izašla pred kuću,
potapšala me po ramenu, podragala i rekla:
„Uđi, Jem. Nitko neće doći.“
SEDAM DANA POSLIJE INCIDENTA,
JEMA JE PRIVEDENA I KAZNENO PRIJAVLJENA ZBOG JAVONOVOG UBOJSTVA
BLAGDANSKO RADNO VRIJEME
Zovem se Margaret Heffernan,
ja sam majka Jeme Donahue.
Jema je najmlađe od moje troje djece.
Sjećam se kad sam joj rekla dok mi je kao beba sjedila u krilu:
„Za to nikad nećeš biti prestara.“
U školi se isticala.
Sve je išlo kako treba
sve dok je u trinaestoj godini nije silovao 21-godišnjak.
NI TJEDAN DANA NAKON ŠTO JE JEMA 1998. SILOVANA,
PROTIV NJEZINOG NAPADAČA PRIJAVA NIJE BILA PODIGNUTA
Izgovarali su se time da ga ne mogu naći.
To me jako iznenadilo.
MARGARET JE ODLUČILA UZETI STVAR U SVOJE RUKE
Rekla sam sinu da ode u školu.
Prvomu tko mi kaže gdje je,
obećala sam stotinu dolara.
Telefon je zazvonio za 15 minuta,
a ja sam doznala gdje je.
Otišla sam onamo,
sjedila sam u autu
i čekala da on sjedne u svoj.
Slijedila sam ga.
Pošao je prema meni, psovao me.
U meni se nešto prelomilo.
Krenula sam autom ravno na njega.
Htjela sam ga udariti.
A on je skočio preko živice.
Moglo bi se reći da mi se pomutio um.
Ljudi iz šerifovog ureda došli su k meni.
ŠERIF
Rekli su
ako ja ne podnesem prijavu protiv njega, oni neće podnijeti prijavu protiv mene.
Nisam htjela odustati od prijave.
Jema je bila bijesna na mene
zato što sam nazvala policiju.
Mislila je da sam je izdala.
Naš odnos, rekla bih,
zbog toga je tijekom njezinog puberteta bio narušen.
Svoje dijete hoćeš zaštititi.
Želiš riješiti problem.
A to je bilo izvan moje moći.
DOK JE BILA UDANA ZA JAVONA,
JEMA JE PRED MAJKOM SKRIVALA DA JE ON ZLOSTAVLJA
MEĐUTIM, MARGARET JE 2014. JAVONU REKLA KAKO SUMNJA DA ON ZLOSTAVLJA JEMU
Ispitivala sam ga.
Rekla sam: „Jesi li tukao moju kćer?“
Nije mi odgovorio.
Rekla sam mu: „Tom si mi šutnjom sad odgovorio.“
Rekla sam: „Obećaj mi da je više nikad nećeš ni pipnuti.“
Nije to htio izgovoriti.
Bijesna sam što se stalno iskaljivao na mojoj kćeri.
Pogotovo kad sam ga zamolila: „Molim te, nemoj.“
Ona je preživjela obiteljsko nasilje.
Branila se.
Nitko ne zna kako će postupiti dok se ne nađe u takvoj situaciji.
A…
A onda je gotovo.
NI JEMA NI MARGARET NISU PRIJAVILE JAVONOVU SMRT
POLICIJA JE POTRAGU ZA JAVONOM POČELA ŠEST DANA KASNIJE,
NAKON ANONIMNE DOJAVE
ŠERIFOV URED I ZATVOR
Ja sam Aaron Brown i imam čin bojnika u uredu šerifa u Johnsonu.
Nazvao me doušnik.
Tvrdio je da je Javona Donahuea
nastrijelila i ubila njegova supruga Jema.
I da je tom prilikom
njegovo tijelo preneseno na Farmu i ondje zakopano.
FARMA JE POZNATO DROGERAŠKO OKUPLJALIŠTE,
NITI 30 KM OD MARGARETINOG I JEMINOG PREBIVALIŠTA
Otišli smo na tu adresu, na Farmu.
Ali okrug Johnson ruralna je sredina.
Stočarski kraj s farmama.
Kad se provezeš cestom,
ne vidiš ništa posebno, samo kuću.
Trebali smo helikopter ili avion da posjed pregleda iz zraka.
LETOM NAD FARMOM OTKRIVENO JE VIŠE SVJEŽE ISKOPANIH HUMAKA
Tad je to postalo poprište zločina.
Ogradili smo ga.
Sustavno smo provodili razgovore sa svima koji su bili oko kuće ili u kući.
Dok smo razgovarali s jednim od ljudi s Farme,
rekao nam je da zna gdje je na toj okućnici pokopan Javon.
Odveo nas je do Javona.
Iskopali smo truplo.
Bilo je zamotano u bijelu ceradu i omotano užetom.
ŠERIFOV URED I ZATVOR U OKRUGU JOHNSON
TIJEKOM OBAVIJESNIH RAZGOVORA,
BOJNIK BROWN DOZNAO JE IMENA LJUDI KOJI SU ZAKOPALI JAVONA
Te smo ljude morali naći
i odmah ih ispitati.
Jedna od njih bila je Jemina mama.
POLICIJA JE ISPITALA MARGARET 22. TRAVNJA 2017.
Isključite to.
Isključite to i sve ću vam reći.
MARGARET JE POLICIJI REKLA
ŠTO SE DOGODILO KAD JE DOŠLA KUĆI NA DAN INCIDENTA
Rekla sam im da sam vidjela Jemu kako stoji vani, ošamućena.
Rekla je: „Javon je u kući.“
Ja sam na to rekla: „Moramo pozvati policiju.“
„Ne, mrtav je.“
Pitala sam: „Jesi li sigurna da je mrtav?“ A ona je rekla: „Mrtav je.“
Nazvala je hitne službe i prekinula vezu.
Dispečer je nazvao nju.
Meni je bacila telefon. Odmahivala je glavom.
Lijevo-desno, ali bez riječi.
Rekla sam im: „Oprostite što sam vam smetala.
Pogriješila sam.“
A on je rekao: „Nažalost, svejedno vam moramo nekog poslati.“
Rekla sam: „Razumijem.“
Sjećam se da sam joj rekla:
„Jema, kad policajci dođu,
molim te, ja ću reći da sam ja kriva.
Ja sam se naživjela.
Ti trebaš podići djecu.“
Ona je rekla: „Ne, mama. Ne dam ti.“
Ali željela sam to učiniti.
Jemu sam iznevjerila kad je imala 13 godina i smatrala sam…
da ne smijem to ponovno učiniti.
Sjećam se da se naš odnos jednostavno raspao.
Preko noći.
Nisam to željela opet doživjeti.
MARGARET I JEMA VANI SU ČEKALE DA POLICIJA DOĐE
Vani smo čekale sigurno dobrih 45 minuta, a oni se nisu pojavili.
Rekla sam sebi da je možda tako suđeno.
Policija nije došla i u tom se trenutku rodila odluka
da ćemo stvar uzeti u svoje ruke.
Pomislila sam: „Dobro, možemo mi to.
Neće nas otkriti.“
JEMIN JE PRIJATELJ PRISTAO MARGARET POMOĆI DA TRUPLO ZAKOPA NA FARMI
Javonovo smo tijelo stavili
u jamu koju je iskopao.
Rekao je: „Ne želim da znate kamo ću ga pokopati.
Iskopao sam još dvije jame.“
Pomislila sam: „Baš dobro da neću znati.“
JEMA NIJE PRISUSTVOVALA UKOPU
Molila sam se da Jema smogne dovoljno snage
da ne progovori
i da to nikomu ne kaže.
Da sa sobom u grob odnesemo
što smo učinile.
NAKON PRIZNANJA, MARGARET JE PRIJAVLJENA ZBOG NEZBRINJAVANJA MRTVOG TIJELA
UVJETNO JE OSUĐENA NA PET GODINA
I ODSLUŽILA JE 30 DANA ZATVORSKE KAZNE
ISTOG TOG DANA JEMA JE PRIZNALA UBOJSTVO
I ZBOG TOGA JE KAZNENO PRIJAVLJENA
JEMA NIJE PRIZNALA KRIVNJU ZA UBOJSTVO U AFEKTU,
BRANEĆI SE SINDROMOM PRETUČENE ŽENE
MASKA ZA LICE
Ja sam dr. Lisa Witcher.
Tužilaštvo me angažiralo kao forenzičku vještakinju u Jeminom slučaju.
DR. WITCHER DOBILA JE ZADATAK DA JEMU PREGLEDA
I RAZMOTRI POVIJEST ZLOSTAVLJANJA KOJEM JU JE IZVRGAVAO JAVON
Kad je riječ o sindromu pretučene žene,
prepoznaje se zatvoreni krug nasilja.
NALOG
U prvoj fazi napetost raste.
U toj fazi zlostavljač počinje pokazivati znakove
da bilo vas ili svoju okolinu doživljava kao provokaciju.
Druga je akutna ili krizna faza.
Tad se događa nasilje.
Poslije toga slijedi tzv. faza medenog mjeseca.
Zlostavljač tad obećava
da se to više neće ponoviti.
I onda krug kreće ispočetka.
Dogodio se incident.
Bili smo u motelskoj sobi.
Javon me silovao, izvršio je sodomiju nada mnom.
Poslije je nazvao prijatelja
pa se smijao i zbijao šale.
Govorio je: „Pa koliko joj treba da prestane krvariti?“
Iz rektuma. I…
Nema čime me nije ponižavao ili degradirao.
Kad nazoveš nekoga i hvališ se da si pretukao ženu…
Onda je tu posrijedi nastrani poziv nekomu da dođe intervenirati
ili je riječ o zaista gnusnom postupku.
Taj je čovjek onda zaista uvjeren
da je postupio ispravno i uzeo što mu pripada.
Čudim se što je Jema uopće toliko izdržala.
I što je živa dočekala rasplet te priče.
Da on taj dan nije došao u kuću,
mislim da je ne bi prestao proganjati.
Ona ispunjava sve kriterije
koje treba utvrditi
i koji su istraživanjima definirani kao indikativni za pretučene žene.
SUĐENJE JEMI POČELO JE 13. STUDENOG 2018.
Koliko ja znam,
sindrom pretučene žene kao razlog za samoobranu
u Missouriju još nije uspješno dokazan.
Već se dugo spominje, ali nijedna ga obrana nije uspješno dokazala.
Možeš.
No nije tu sporno je li pokazivala znakove sindroma pretučene žene ili nije.
Tu se nameće pitanje je li smrtonosna sila koju je upotrijebila
bila opravdana s obzirom na okolnosti.
SUDNICA OKRUGA JOHNSON
Pljuska nije opravdanje da u nekog zapucaš.
Ja sam Rob Russell.
Zastupao sam tužilaštvo u postupku protiv gđe Jeme Donahue
zbog ubojstva Javona Donahuea.
Dok smo se rušili na pod, rekao je:
„Zajebi ti to, umrijet ćemo zajedno.“
Položio je glavu tik do moje
i dohvatio dršku pištolja.
Usmjerio ga je prema lijevom uhu.
A ja sam zakvačila prst
i pritisnula okidač.
Sjećam se tog posljednjeg pucnja.
Osjećala sam njegovu težinu na sebi.
Pa,
njezin iskaz ne poklapa se s ozljedama koje je zadobio g. Donahue.
U tijelu je imao četiri metka.
Jedan u ramenu.
Jedan je prošao kroz čeljust.
Jedan mu je u potiljku.
A jedan je ispaljen ispod brade, ravno gore.
POGLED SPRIJEDA
Pucanj u potiljak bi ga ubio.
Ubio bi ga pucanj ispod brade.
Slomio bi mu čeljust,
pa ne bi s njom mogao razgovarati i reći joj da je voli,
u tom trenutku Romea i Julije, kad oboje umiru zajedno.
To se nije dogodilo jer on nije mogao govoriti.
Mislim da porota jednostavno nije povjerovala
da je ona postupala u samoobrani.
U svakom slučaju,
kad netko sakriva dokaze o ubojstvu, a pogotovo kad sakrije truplo,
stječe se dojam
da onaj tko je to učinio ima grižnju savjesti.
NAKON TRODNEVNOG IZNOŠENJA DOKAZA, POROTA SE POVUKLA DA DONESE ODLUKU
Da su prihvatili tvrdnju gđe Donahue da je postupala u samoobrani,
oslobodili bi je svake krivnje.
Međutim, proglasili su je krivom za ubojstvo u afektu.
JEMA DONAHUE OSUĐENA JE NA DESET GODINA ZATVORA 29. SIJEČNJA 2019.
Mislim da je zbog odluka donesenih nakon što je Javon ubijen
ona završila u zatvoru.
Namjera da se tijelo pokopa
mnogim je porotnicima bila baš trn u oku.
POVIJESNA TRŽNICA
Njezina je majka svakako mogla drukčije reagirati.
Ne znam je li u majčinoj glavi
to bila svjesna odluka.
Ali skrivanje Javonovog tijela
Jeminu je poziciju uvelike otežalo.
Majku okrivljujem
za mnogo toga što mi se dogodilo u pubertetu.
Nisam smjela imati prijatelje.
Moja je mama svakog provjeravala.
I zato sam često bila kod kuće.
Izopćili su je iz društva,
jako mladu, zbog seksualnog napada koji nije skrivila.
A nakon toga
bila joj je uskraćena svaka društvena interakcija.
Ona je u principu bila taokinja svoje majke.
Toliko ju je štitila od svega
da je s time pretjerala i zapravo prešla granicu
emocionalnog zlostavljanja.
Nikad nije dijete puštala iz kuće.
Nije joj dopuštala nikakvu normalnu socijalizaciju
i time ju je kondicionirala za naučenu bespomoćnost.
Nije u tome bilo zle namjere.
Smatram da taj odnos jednostavno nikad nije bio zdrav.
ZA VRIJEME SUĐENJA JEMA JE ZATRAŽILA DA SE NJEZINOJ MAJCI ZABRANI PRIBLIŽAVANJE
Jema svoju majku opisuje
kao „zlu, opaku ženu koja sve mora kontrolirati i koja je osvetoljubiva.“
„Da dobije priliku, ubila bi me. Sigurna sam u to.
Zakopat će me kao što je i mog muža.“
Moguće je da je rečenica
„Zakopat će me kao što je i mog muža“,
zapravo Jemino priznanje:
„Sad sam samo još dublje zaglibila zato što se ona uplela.“
Za vrijeme suđenja,
moji odnosi s roditeljima bili su zategnuti.
Pila sam.
Drogirala sam se.
Mislim li danas da bi me majka ubila ili zakopala na livadi?
Ne.
Jako smo napredovale.
To više nije isti odnos.
Mi više nismo isti ljudi.
Ja sam postigla velik napredak, a i ona je.
Kao roditelj sam se promijenila
jer sam shvatila
da nisam kao majka smjela upravljati životom odrasle osobe.
To je njihov život, oni sami biraju i donose odluke.
I snose posljedice.
Uvijek sam morala kontrolirati situaciju i rješavati probleme.
Ali zašto bih si na probleme koje već imam natovarila dodatne? To…
To nije moj problem. Ne moram ga ja rješavati.
Naravno, drukčije bih postupila.
Kriva je policija što nije došla.
Ali, na kraju krajeva, ipak sam im ja rekla: „Ne morate doći.
Pogriješila sam.“
To sam ja inicirala.
Ja sam to inicirala kad sam slagala.
Morala sam to priznati kad-tad.
Puno sam naučila.
O osobnoj odgovornosti.
To je važno zato da bi čovjek izvukao pouku iz svojih pogrešaka.
Vidim koliko je Jema napredovala
otkako je u zatvoru.
Razvedri se kad joj dođem u posjet.
Uvijek me čvrsto zagrli, poljubi u obraz.
To je moja kći. To je dijete koje sam rodila.
ČETIRI MJESECA POSLIJE PRVOG RAZGOVORA,
JEMA JE PRISTALA ODGOVORITI NA DALJNJA PITANJA
DRŽAVNA KAZNIONICA, ULAZ ZABRANJEN
Kad sam tek došla u zatvor,
život mi je bio nesređen.
Ali kad sam se uključila u razne programe,
npr. za osnaživanje žena,
svoj sam zatvorski život doživjela iz drukčije perspektive.
Nije to bila toliko osuda
koliko rehabilitacija.
Osim toga, ovdje sam naučila što znači preuzeti odgovornost.
Činjenica je da sam one odluke donijela sama.
Pucanj u potiljak ubio bi ga.
Ubio bi ga pucanj ispod brade.
Nije mogao razgovarati s njom i reći joj da je voli,
u tom trenutku Romea i Julije, kad oboje umiru zajedno.
To se nije dogodilo.
Nije to bio trenutak Romea i Julije i nije Javon pitao: „Voliš li me?“
Rekao je: „Umrijet ćemo zajedno, kravo. Dok nas smrt ne rastavi.“
To je izgovorio
dok me bacakao naokolo i tresnuo na pod.
Teško je u takvoj situaciji procijeniti
čiji je život važniji.
Hoćeš li riskirati i boriti se za svoj život?
Nepodnošljivo mi je
što se svaki dan budim
sa spoznajom da sam nekog ubila.
I to nekoga koga sam voljela.
Sjećam se da sam joj rekla:
„Jema, kad policajci dođu,
molim te, ja ću reći da sam kriva.“
Ona je rekla: „Ne, mama.
Ne dam ti.“
Divim se
riziku koji je moja majka preuzela
kad mi je pomogla i pokušala me spasiti.
Ni za što nije marila.
Iskreno,
i ja bih to učinila za svoju djecu.
Hoću reći, ne bih postupila baš tako.
Ali učinit ćemo ono što moramo da zaštitimo i spasimo svoju djecu.
JEMA DONAHUE UVJETNI OTPUST MOŽE ZATRAŽITI 2024.
Ova se faza našeg života bliži kraju.
Čeka nas lijepa budućnost.
Prijevod titlova: Sandra Mlađenović